CELEX: 32009R0198
Language: fi
Date: 2009-03-10 00:00:00
Title: Komission asetus (EY) N:o 198/2009, annettu 10 päivänä maaliskuuta 2009 , eräiden tavaroiden luokittelusta yhdistettyyn nimikkeistöön

14.3.2009   
            
            
               FI
            
            
               Euroopan unionin virallinen lehti
            
            
               L 70/6
            
         
      KOMISSION ASETUS (EY) N:o 198/2009,
   annettu 10 päivänä maaliskuuta 2009,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuun CN-koodiin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (EY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä maaliskuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Yhteen kudotuista kasviainesäikeistä (meriheinäsäikeistä) valmistettu tavara, jonka likimääräiset mitat ovat 4 metriä × 30 metriä.
                  Kude muodostuu pääasiassa tyynyntäytteenä käytettävää kasviainetta (meriheinää) olevista kahdesta yhteenpunotusta kierretystä säikeestä.
                  Loimi muodostuu kasviaineesta (meriheinäkuidusta) kehrättyä luonnon tekstiilikuitua olevasta yksinkertaisesta kierretystä säikeestä (joka on suurempi kuin 20 000 desitexiä).
                  Tavaran alapuoli on solukumia.
                  (meriheinää oleva lattianpäällyste)
                  (Ks. valokuvat 648A ja 648B. Valokuvat esittävät tavarasta leikattua palaa.) (1)
                  
               
               
                  4601 94 10
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan, 6 yleisen tulkintasäännön, 46 ryhmän 1 huomautuksen, 57 ryhmän 1 huomautuksen, XI jakson 3 huomautuksen A kohdan e alakohdan ja CN-koodien 4601, 4601 94 ja 4601 94 10 nimiketekstien mukaisesti.
                  Tavara koostuu kolmesta eri aineesta:
                  
                              1)
                           
                           
                              Kaksi yhteenpunottua kierrettyä kasviainesäiettä (kude) on tehty nimikkeen 1404 kasviaineista, jollaisia käytetään ensisijaisesti tyynyntäytteinä (ks. harmonoidun järjestelmän selitykset (HS-selitykset), nimike 1404, D kohdan ensimmäinen kappale ja kolmannen kappaleen 4 kohta, jossa viitataan meriajokkaaseen, joka on eräänlainen meriheinä).
                              Kasviaineet valmistetaan eräänlaiseksi defibroimattomista kasviaineista pelkästään kiertämällä valmistetuksi köydeksi, joka sellaisenaan on nimikkeen 4601 palmikoiden kaltainen tuote (ks. HS-selitykset, nimike 4601, A kohdan 2 kohdan b alakohta) ja joka on palmikointiin soveltuvassa tilassa, mikä tekee siitä 46 ryhmän 1 huomautuksessa tarkoitetun ”punonta- tai palmikointiaineen”.
                           
                        
                              2)
                           
                           
                              Kasviaineesta kehrättyä luonnon tekstiilikuitua oleva yksinkertainen kierretty säie (loimi) on valmistettu kasviaineista saaduista kuiduista. Kuidut on liitetty yhteen kiertämällä (kehräämällä) (ks. HS-selitykset, XI jakson yleisohjeiden I kohdan B kohdan 1 kohdan i alakohdan a alakohta). Näitä ”kehrättyjä lankoja” on pidettävä nimikkeen 5607”side- ja purjelankoina” XI jakson 3 huomautuksen A kohdan e alakohdan mukaisesti, koska yksinkertainen kierretty säie on suurempi kuin 20 000 desitexiä (ks. myös seuraavat selitykset, joissa käsitellään lankojen sekä side- ja purjelankojen välisiä eroja: HS-selitykset, XI jakson yleisohjeiden I kohdan B kohdan 2 kohdassa oleva taulukko I (Tekstiililangat – (…) tai muista kasvikuiduista) sekä nimike 5308, A kohdan toinen kappale ja nimike 5607, 1 kohdan ensimmäinen kappale.
                           
                        
                              3)
                           
                           
                              Solukuminen alapuoli, joka kuuluu 40 ryhmään, ei anna tavaralle yhdistetyn nimikkeistön 3 yleisen tulkintasäännön b alakohdassa tarkoitettua olennaista luonnetta, koska se sijaitsee tavaran alapuolella eikä ole näkyvissä, kun tavara on lattialla. Se toimii tavaran tukevuutta lisäävänä alustana ja liukuesteenä.
                              Tavara on luokiteltava palmikoiden kaltaiseksi punonta- tai palmikointiaineesta valmistetuksi tuotteeksi, koska yhteenpunotut kierretyt kasviainesäikeet (kude) – jotka ovat nimikkeen 4601 punonta- tai palmikointiaineita – antavat tavaralle yhdistetyn nimikkeistön 3 yleisen tulkintasäännön b alakohdassa tarkoitetun olennaisen luonteen. Yhteenpunottujen kierrettyjen säikeiden määrä on paljon suurempi kuin yksinkertaisten tekstiilisäikeiden (loimet) määrä, ja ne antavat tuotteelle sen erityisen ulkonäön.
                              Tavaraa ei voida luokitella 57 ryhmään kuuluvaksi tekstiiliainetta olevaksi lattianpäällysteeksi 57 ryhmän 1 huomautuksen mukaisesti, koska tavaran kulutuspinta ei ole tekstiiliainetta vaan valmistettu pääasiassa nimikkeen 4601 palmikoiden kaltaisista tuotteista.
                           
                        
            
         
      
                  
                     
               
               
                  
                     
               
            
         (1)  Valokuvat ovat ainoastaan ohjeellisia.